जेल में लिखा खत, कहा- जैकलीन तुम्हारे लिए किसी भी हद तक जाऊंगा
Sukesh Chandrasekhar Extortion Case Update - 200 करोड़ रुपए की ठगी मामले में जेल में बंद सुकेश चंद्रशेखर ने एक्ट्रेस जैकलीन फर्नांडीस को लेटर लिखकर होली की बधाई दी है
200 करोड़ रुपए की ठगी मामले में जेल में बंद सुकेश चंद्रशेखर ने एक्ट्रेस जैकलीन फर्नांडीस को लेटर लिखकर होली की बधाई दी है। इस लेटर में उन्होंने लिखा- मैं सबसे शानदार, अमेजिंग और ब्यूटीफुल इंसान जैकलीन को होली की शुभकामनाएं देता हूं। रंगों के इस त्योहार पर मैं वादा करता हूं कि जो रंग फीके पड़ गए हैं या गायब हो गए हैं, वे 100 गुना होकर तुम्हारे पास वापस आएंगे। 
जैकलीन को कहा- जानती हो मेरे लिए तुम्हारे क्या मायने हैं
सुकेश ने लिखा, 'मैं सबसे पहले मीडिया फ्रेंड्स को उनके सपोर्ट के लिए और हमेशा मेरा वर्जन सामने के लिए धन्यवाद देता हूं।'
इसके बाद जैकलीन के लिए लिखा- बेबी गर्ल तुम जानती हो कि मैं तुम्हारे लिए किसी भी हद तक जाउंगा। मैं तुम्हें प्यार करता हूं बेबी, मुस्कुराती रहो। तुम अच्छी तरह जानती हो कि तुम मेरे लिए क्या और कितना मायने रखती हो। लव यू माई प्रिंसेज। मेरी बी, मेरी बोम्मा, मेरी प्यार, मेरी जैकी- मैं तुम्हें बहुत मिस करता हूं।
दुश्मनों को भी बधाई दी, खत में पता मंडोली जेल का लिखा
सुकेश ने परिवार, समर्थकों, दोस्तों, हेटर्स, दुश्मनों और अपनी लीगल टीम को होली की शुभकामनाएं दीं। ये लेटर सुकेश ने अपने एडवोकेट के माध्यम से भेजा है। जिसमें उसने मंडोली जेल का एड्रेस लिखा है। सुकेश ने इससे पहले वैलेंटाइन डे पर भी जैकलीन को विश किया था।
इससे पहले लेटर लिखकर आरोप लगाता रहा है महाठग
पहली चिट्ठी: 7 अक्टूबर को सुकेश ने दिल्ली के उपराज्यपाल वीके सक्सेना को पहली चिट्ठी लिखी थी, जो 1 नवंबर को सामने आई। इसमें सुकेश ने कहा कि जेल में सुरक्षा और सहूलियत के नाम पर जैन ने 10 करोड़ रुपए वसूले थे। सुकेश ने कहा कि उसने AAP को भी 50 करोड़ रुपए दिए थे और बदले में पार्टी ने दक्षिण भारत में जिम्मेदारी सौंपने का वादा किया था। पढ़े पूरी खबर...
दूसरी चिट्ठी: 5 नवंबर को सुकेश की दूसरी चिट्ठी सामने आई। 3 पन्नों की इस चिट्ठी में सुकेश ने लिखा- मैं अगर ठग हूं तो केजरीवाल महाठग हैं। उन्होंने राज्यसभा सीट के बदले मुझसे 50 करोड़ रुपए मांगे थे। केजरीवाल के निर्देश पर मैंने कैलाश गहलोत को असोला के एक फॉर्म हाउस पर जाकर 50 करोड़ रुपए दिए थे। पढ़े पूरी खबर...
तीसरी चिट्ठी: 7 नवंबर को सुकेश की तीसरी चिट्ठी सामने आई। इस चिट्ठी में सुकेश ने दावा किया कि मंत्री सत्येंद्र जैन और जेल DG संदीप गोयल की तरफ से उसे धमकी मिल रही है। जेल में उसकी जान को खतरा है। इसमें आम आदमी पार्टी और उसके बीच लेनदेन की पूरी जानकारी भी दी। साथ ही LG से मामले में CBI जांच की मांग की। पढ़ें पूरी खबर...
कौन है सुकेश चंद्रशेखर?
सुकेश चंद्रशेखर कर्नाटक के बेंगलुरु का रहने वाला है। कहा जाता है कि उसने लैविश लाइफस्टाइल जीने के लिए 17 साल की उम्र से ही लोगों को ठगना शुरू कर दिया था। बेंगलुरु में ठगी करने के बाद उसने चेन्नई और दूसरे शहरों में भी लोगों को निशाना बनाया। उसके निशाने पर टॉप पॉलिटिशियन, बिजनेसमैन से लेकर बॉलीवुड सेलिब्रिटीज रहे हैं।
सुकेश हाई-प्रोफाइल लोगों को फोन कर खुद को बड़ा सरकारी अफसर बताता था। 2007 में उसने खुद को बड़ा सरकारी अधिकारी बताते हुए बेंगलुरु डेवलपमेंट अथॉरिटी में काम कराने के बदले 100 से ज्यादा लोगों को ठगा था। इस मामले में सुकेश की गिरफ्तारी भी हुई थी। फिलहाल वह मनी लॉन्ड्रिंग केस में दिल्ली की मंडोली जेल में बंद है।
ये खबरें भी पढ़ें....
महाठग सुकेश ने जैक्लीन को विश किया वैलेंटाइन डे: नोरा को बताया गोल्ड डिगर, कहा- उसकी बात मत करो
महाठग सुकेश चंद्रशेखर ने 14 फरवरी को पेशी के लिए कोर्ट जाते हुए जैकलीन फर्नांडीज को वैलेंटाइन डे पर विश किया। इस दौरान उसने नोरा फतेही को गोल्ड डिगर कहा। सुकेश बोला मैं नोरा के बारे में बात नहीं करना चाहता। वो अभी 200 करोड़ रुपए के मनी लॉन्ड्रिंग केस में तिहाड़ जेल में बंद है। पढ़ें पूरी खबर...
लाखों के कपड़े,जूते पहन पेशी पर पहुंचा सुकेश:कोर्ट के बाहर बोला- जैकलीन का मनी लॉड्रिंग केस से कोई संबंध नहीं, मैं उन्हें प्रोटेक्ट करूंगा
ठग सुकेश चंद्रशेखर ने कहा है कि जैकलीन का 200 करोड़ के मनी लॉड्रिंग केस से कोई संबंध नहीं है। उसने कहा, 'जैकलीन का इस केस से कोई संबंध नहीं है, उन्हें चिंता करने की भी कोई जरूरत नहीं है। मैं हमेशा उन्हें प्रोटेक्ट करूंगा।' खास बात ये है कि सुकेश जब कोर्ट पहुंचा तो उसके कपड़े और ठाठ बाट देखकर हर कोई हैरान रह गया। रिपोर्ट्स की मानें उसने पेशी के वक्त 70 हजार के जूते और लाखों रुपए के कपड़े पहने थे। पढ़ें पूरी खबर...
ठग सुकेश के फूट-फूटकर रोने का VIDEO:मंडोली जेल में छापा पड़ा; सेल में डेढ़ लाख की चप्पल, 80 हजार की जींस मिली
दिल्ली की मंडोली जेल से कॉनमैन सुकेश चंद्रशेखर का एक वीडियो सामने आया था। इसमें उसकी सेल के अंदर लग्जरी चीजें नजर आईं। करीब 3 मिनट के इस वीडियो की शुरुआत में सुकेश रोता हुआ नजर आया। रिपोर्ट्स के मुताबिक सुकेश की सेल में जो सामान मिला, उसे देख अधिकारी भी हैरान थे। सुकेश के पास से Gucci की डेढ़ लाख की चप्पल, कैश और 80 हजार की दो जींस भी मिलीं। पढ़ें पूरी खबर...